О Т Ч Е Т
ПО ИЗПЪЛНЕНИЕ НА ОБЩИНСКАТА ПРОГРАМА ЗА ЗАКРИЛА НА ДЕТЕТО ЗА 2025 г.

Общинската програма за закрила на детето за 2025 година беше приета с Решение на Общински съвет Крумовград. Тя се изпълняваше от всички органи и институции, имащи отношение към децата, съгласно своите правомощия. На местно, общинско ниво е налице добра координация и сътрудничество между институциите, работещи с деца. Община Крумовград работи много добре с органите на Районно управление и Детска педагогическа стая, Дирекция “Социално подпомагане”, МКБППМН, персонала на Център за настаняване от семеен тип, Център за обществена подкрепа, лични лекари и др.
През 2025 г. са изпълнени следните дейности и мероприятия, заложени в програмата:
I. Създаване на условия за социално включване на децата в община Крумовград

По отношение на Дирекция “Социално подпомагане” Крумовград, която работи пряко по прилагане на мерки за закрила съгласно Закона за закрила на детето, са осъществени следните дейности и мероприятия:

В Дирекция “Социално подпомагане” Крумовград се подпомагат 12 384 семейства с месечни помощи по реда на чл. 7 от ЗСПД за 1 995 деца. Най-уязвимите рискови групи, които трудно успяват да задоволяват основните си жизнени потребности се подпомагат с месечни социални помощи по реда на чл. 9 от ППЗСП. Към декември 2025 г. броя на семействата получаващи помощи е 71, в тях се отглеждат 7 деца.

През календарната година са отпуснати 431 бр. еднократни целеви помощи за деца, които са постъпили за първи път в първи, втори, трети или четвърти клас за учебната 2025/2026 г. Помощта се изплащаше на два пъти, в началото на всеки учебен срок, с цел да се проследи посещаемостта на децата в училище.

През изминалата година беше отпусната финансова подкрепа и за децата, записани да посещават 8 клас. В ДСП Крумовград са подпомогнати 115 семейства, за покриване на част от потребностите на децата, в началото на учебната година.

В отдел  “Закрила на детето” при Д ”СП” Крумовград са били отворени преписки по 134 случая на деца, нуждаещи се от специална закрила. От тях – 46 случая са с приложени мерки за закрила, извън семейна среда и 88 случая, в които са приложени мерки за закрила в семейна среда.

През 2025 г. са постъпили 106 сигнала за деца в риск, по които е извършено социално проучване и са предприети съответните мерки. От тях по 19 е отворена работа по случай и са приложени мерки за закрила по реда на ЗЗД. Повечето сигнали касаят случаи по които вече има отворени преписки в ОЗД.


През календарната година са издадени 97 Заповеди на Директора на ДСП Крумовград по реда на Закона за закрила на детето.  С тях са разпоредени следните действия:

· 30 заповеди за настаняване и прекратяване на настаняването на дете в семейство на роднини.

· 13 заповеди за предоставяне на социални и интегрирани здравно-социални услуги за резидентна грижа – настаняване в ЦНСТ Крумовград. 

· 17 заповеди за прекратяване предоставянето в социални и интегрирани здравно-социални услуги за резидентна грижа – ЦНСТ Крумовград.

· 2 заповеди за прекратяване на настаняването в приемно  семейство.

· 8 заповеди за настаняване на дете в приемно семейство.

· 27 заповеди, с които семейства са насочени да ползват социалната услуга ЦОП.

По отношение на съдебните и административни процедури през 2025 г. отдел “Закрила на детето” е участвал в 92 съдебни и административни заседания. От тях: 

· 35 граждански дела по които има изготвени становища от ДСП.

· 36 дела за настаняване на дете извън семейството.

· 35 дела за прекратяване на приложена мярка за закрила.

· 4 сезирания на Районна прокуратура.
· 20 възпитателни дела на МКБППМН.

В община Крумовград броя на децата, останали без родителска грижа, в следствие на което са настанени в семейство на роднини, през годината е бил 22, като към края на годината децата с тази предприета мярка за закрила е 18 деца. През годината спрямо четири деца е прекратена мярката за закрила настаняване в семейство на близки и роднини. Семейства на близки и роднини, които са поели отговорност за обгрижване на нуждаещи се деца се подпомагат с месечни или еднократни помощи от ДСП, за да разполагат с финансови средства да задоволяват всички потребности свързани с отглеждането и развитието на детето. Размера на помощта е в зависимост от възрастта на детето и потребностите му, които следва да бъдат задоволявани, като максималния размер предвиден в Правилника за прилагане Закона за закрила на детето е до 701,80 лв. месечно. Освен това близките придобиват права на подпомагане по Закона за семейни помощи за деца в размер на 50,00 лв., както и на целеви помощи за отопление през зимния период, ако отговарят на необходимите условия за отпускане на помощта.  

Продължава да се реализира социалната услуга „Приемна грижа“.  Помощите, които получава семейството, свързани с издръжката на децата са в следните размери:

· за дете от 0 до 3 г. възраст – 701,80 лв.

· за дете от 3 до 14 г. възраст – 638,00 лв.

· за дете от 14 до 18 г. възраст, а ако учи до завършване на средно образование, но не повече от 20 – годишна възраст – 701,80 лв.

Професионалните приемни семейства, които работят на граждански договор получават слените възнаграждения:

· за едно настанено дете – 1 615,50 лв.

· за две настанени деца –  1 723,20 лв.

· за три и повече деца – 1 830,09 лв. 
Към настоящия момент на територията на общината има функциониращи две приемни семейства, като и двете са професионални. Към края на годината само в едно от тях има настанено дете. 
Към Център за обществена подкрепа, през изминалата година отдел “Закрила на детето” е насочил  40 нови клиента за ползване на социалната услуга. 13 от тях са насочени след молба от родителя, с направление за ползване на социалната услуга. 27 случая са насочени със Заповед на Директора на ДСП Крумовград, по преценка на ОЗД. След влизане в сила на ЗСУ и ППЗСУ, отдел ЗД при ДСП – Крумовград е насочил 15 деца за ползване на социални услуги - с Предварителни оценки на потребностите на дете. 


През 2025 г. продължи предоставянето на социални услуги за деца в риск. Комплекса за социални услуги в гр. Крумовград предоставя три социални услуги – Център за настаняване от семеен тип за деца без увреждания 1, Център за настаняване от семеен тип за деца без увреждания 2 и Център за обществена подкрепа.

В ЦНСТДБУ № 1 и 2 са преминали за отглеждане и възпитание 18 деца, настанени по реда на Закона за закрила на детето, като през годината е имало наличие на свободни бройки в двата центъра. Към края на 2025 година ЦНСТДБУ 1 е с пълен капацитет, а в ЦНСТДБУ 2 има наличие на две свободни бройки.  

През изтеклата 2025 година 4 деца са напуснали ЦНСТ. Към края на 2025 година единствено в ЦНСТДБУ 2 има наличие на две свободни бройки. През годината е имало 6 нови настанявания на деца, като едно е изведено от семейна среда, две от семейства на съжители и три деца са преместени от други ЦНСТ- та. По отношение на напусналите 4 деца, едно е реинтегрирано в семейна среда, други две са започнали самостоятелен живот преди навършване на 18 години чрез създаване на свои семейства и едно дете преведено във Възпитателно училище - интернат след наложена възпитателна мярка по чл. 13, ал. 1, т. 13 от ЗБППМН и влязло решение на Районен съд за настаняване във ВУИ. 

Социалната услуга в общността – Център за обществена подкрепа, се развива много добре на местно ниво. Тя спомага за рационалното отглеждане на децата в семейна среда и укрепване на родителския капацитет. Екипа работи в тясно сътрудничество с отдел “Закрила на детето” и МКБППМН. По отношение на капацитета на ЦОП, децата и семействата, които се насочват към тази услуга са много повече отколкото е капацитета. Това от своя страна не е пречка да се предоставя услугата с оглед на това, че същата е почасова. 

Стремежът е да се намали броя на семействата, които разчитат на пълна държавна грижа за своите деца, тъй като само малка част от тях се нуждаят от такава. Идеята е вместо това да им се предложат пакет от услуги, които ще им помогне да се справят със ситуацията, без децата да бъдат институционализирани. В края на 2025 г. бе открита нова социална услуга, а именно „Дневен център за деца с увреждания“ – Крумовград. Предстои от страна на отдел „Закрила на детето“ да бъдат насочвани деца за ползване на социалната услуга, която ще бъде от голяма полза за децата с увреждания на територията на община Крумовград.  

II. Осигуряване на равен достъп до образование.
През учебната 2025/2026 година на територията на община Крумовград функционират 11 училища, от които 9 са общински и 8 общински детските градини. Броят на децата, записани в детските градини е 467, а на учениците в училищата е 1 545, от които в общинските училища – 1 318. Броят на паралелките в училищата 100, от които в общинските училища – 87..

Материално-техническата база на всяко едно училище е в добро състояние за провеждане на нормален учебно-възпитателен процес. Във всички училища на територията на община Крумовград е организирана целодневна организация на учебния процес. Организиран е безплатен транспорт за деца и ученици от местоживеенето им до най – близката детска градина и най – близкото училище.  ОУ „Иван Вазов“ с. Поточница е защитено общинско училище, а ДОУ „В. Левски“ с. Егрек е защитено държавно училище.

 През двете учебни години 2023/2024 и 2024/2025 година се забелязва относително запазване в броя на децата и учениците. Минималното намаление в броя на децата и учениците се дължи на миграция и изтичане на деца и ученици в други училища и детски градини в страната и чужбина.

 Децата, които ползват услугите на Център за личностно развитие – Самостоятелно ученическото общежитие в гр. Крумовград е 45, разпределени в две групи. 

В детските градини и училищата обучението на децата и учениците със специални образователни потребности се подпомага от ресурсен учител, психолог и логопед, съобразно потребностите им. Броят на специалистите се определя от броя на децата и учениците със СОП, от вида на подкрепата и от броя часове за ресурсно подпомагане. Ресурсното подпомагане на 26 деца и ученици от община Крумовград се осъществява от специалисти на Регионален център за подкрепа на процеса на приобщаващото образование Кърджали. В СУ „Васил Левски“ Крумовград са назначени 2 ресурсни учители, 1 логопед и 1 психолог, които работят с други 22 ученици със специални образователни потребности от училището.

В ДГ „Митко Палаузов“ гр. Крумовград е назначен един психолог, който работи с децата от детската градина, които имат нужда от такава подкрепа. 

През 2025 продължи съвместната работа на сформираните екипи в община Крумовград, в изпълнение на Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст. Сформирани са пет териториални екипа на местно ниво, които в много добър синхрон, изпълниха задълженията си, визирани в механизма. В екипите са включени представители на Регионално управление на образованието – Кърджали, Общинска администрация – Крумовград, Дирекция „Социално подпомагане“ - Крумовград, Районно управление – Крумовград, училища и детски градини в пет района за общината, както следва:
· Район – гр. Крумовград;

· Район – с. Горна Кула, с. Гулийка, с. Пелин, с. Полковник Желязово и с. Подрумче;

· Район – с. Аврен и с. Егрек;

· Район – с. Токачка и с. Звънарка;

· Район – с. Поточница и с. Странджево.

Механизмът по обхват е комплексен подход от действия за обхват и задържане на децата и учениците в образователната система с участието на представители на всички институции. В изпълнение на целите на Механизма, екипите предприеха отделни интервенции за реингеграция, относно постъпила информация за деца в риск: 

· Идентифицирани са децата и учениците в задължителна предучилищна и училищна възраст, които не са обхванати в образователната система, отпаднали от училище или в риск от отпадане от училище и осъществяване на мерки и дейности за реинтеграцията и задържането им в образователната система.

· Изпратена е информация до Регионално управление на образованието – Кърджали за всяко дете, което е идентифицирано като необхванато, отпаднало или застрашено от отпадане поради неангажираност на родителите. 

· Проведени посещения на адрес и разговори с родители на децата и учениците за задълженията им по отношение осигуряване на достъп до образование; извършени са обходи през календарната година. 

През 2025 година се работи с 8 деца, във връзка с Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст. Издаден е 1 брой акта за установяване на административни нарушения и 1 бр. наказателно постановление. 

Деца и ученици, необхванати от образователната система са насочени за ползване на социалната услуга - Център за обществена подкрепа /ЦОП/ - Крумовград по направление - „Превенция на отпадане от образователния процес“ с цел  оказване на педагогическа подкрепа за повишаване на мотивацията и създаване на положителна нагласа към училището и учебния процес. 

 
В Дирекция “Социално подпомагане” се води регистър на децата с увреждания и специални образователни потребности. Към настоящия момент техния брой е 74. Всички родители на децата с увреждания са консултирани и информирани по въпросите на социалното подпомагане и социалните услуги, съобразно потребностите на децата им. Семействата на тези деца продължават да бъдат обект на подпомагане по реда на ЗСПД. За всяко дете с определена степен на увреждане,  получават добавки в следните размери:
- за дете с 90 и над 90 % увреждания – 1 180,00 лв.
-  за дете от 70 до 90 % увреждания - 530,00 лв.
-  за дете от 50 до 70 % увреждания - 450,00 лв. 

           Тези средства се отпускат на децата до 18 - годишна възраст, а ако учат до 20 годишна възраст и се изплащат независимо от дохода на семействата. През изминалата година по Закона за личната помощ е била предоставена подкрепа и личен асистент на 11 деца с увреждания. 


През 2025 година община Крумовград работи по проект „Бъдеще за децата в община Крумовград“. По проекта се предоставят социални и интегрирани здравно-социални услуги, включително в домашна среда, както и други видове консултативна подкрепа с цел превенция на рисковете от изоставяне на детето, намаляване на негативните тенденции, свързани с детската бедност, както и подобряване качеството на живот в контекста на Европейската гаранция за детето. Конкретните цели са:

1. Здравна профилактика и превенция на болестите при децата;

2. Подкрепа на деца в ранна детска възраст и техните семейства за подобряване на достъпа до здравна грижа;

3. Формиране на родителски умения и подобряване на семейната среда;

4. Предотвратяване на настаняването на деца в специализирани институции.

5. Предоставяне на интегрирани здравно-социални услуги за деца и младежи;

6. Повишаване на училищната готовност на децата за включване в образователната система;

7. Намаляване на детската бедност и социалното изключване.

8. Услуги за ранно детско развитие - формиране на родителски умения; семейно консултиране и подкрепа; ранна интервенция за деца с увреждания и затруднения в развитието;

9. Предоставяне на патронажна грижа за деца от 0 до 3 години;

10. Предоставяне на превантивни и подкрепящи услуги в общността за деца и младежи до завършването на средно образование, но не повече от 20-годишна възраст;

11. Интегрирани здравно-социални услуги за деца и младежи до завършването на средно образование, но не повече от 20-годишна възраст, вкл. с увреждания и с потребност от постоянни медицински грижи;

12. Подкрепа за младежи до завършването на средно образование, но не повече от 20-годишна възраст, ползващи социални услуги за резидентна грижа, както и напускащи системата за закрила на детето чрез информиране и консултиране, посредничество, подкрепа за придобиване на социални и трудови умения, подготовка за пазара на труда и др.

Назначени са: социален работник, медиатор, рехабилитатор, медицинска сестра - 2 лица, психолог, логопед, специален педагог, трудотерапевт, стоматолог, педиатър и др.

III. Защита на децата от всякакви форми на злоупотреба, насилие и експлоатация.

Дейности по превенция на агресията и преодоляване на проблемното поведение реализират училищните комисии за превенция на противообществените прояви сред учениците. 

Училищните комисии и училищните ръководства са в тясно сътрудничество с Местната комисия за борба с противообществените прояви на малолетни и непълнолетни при община Крумовград. Внедрена е добра координация между училищните ръководства и Местната комисия за борба срещу противообществените прояви на малолетните и непълнолетните по отношение на реализиране на превантивни мероприятия за превенция на проблемното поведение при подрастващи. 

За превенцията на рисковото поведение са проведени дейности чрез организиране на информационни кампании, спортни турнири и събития, конкурси, отбелязване на тематични дни и събития по плана на МКБППМН, културен и спортен календар на общината.

 Председателя на МКБППМН утвърди програма за превенция срещу противообществените прояви на малолетни и непълнолетни. Основните цели на програмата са: изготвяне на устойчив механизъм и план за действие чрез реализиране на политика за превенция на противообществените прояви; подобряване на междуинституционалното взаимодействие за по-ефективно преодоляване на противообществените прояви и защита правата на децата; подобряване здравето на децата чрез социално-превантивна дейност; Повишаване ефективността на мерките за защита на деца от насилие, злоупотреба и други форми на експлоатация и превенция на асоциално поведение сред подрастващите и популяризиране дейността на комисията.

Темите, които бяха представени пред деца и ученици и извършените дейности са следните: 

1. Запознаване със Закона за борба срещу противообществените прояви на малолетните и непълнолетните – беседа и/или презентация

2. Европейски ден „Без загинали на пътя“: „Патрул за един „час“

3. НЕ на насилието над деца – беседа и/или презентация

4. Детски конкурс за рисунка и стихотворение на тема: “Детство мое, красиво и вълшебно“.

5. Превенция на  зависимости от алкохол и тютюневи изделия. НЕ на дрогата. Истината за вейповете.

6. Превенция на агресията. Техники за преодоляване на гнева и агресията

7. Трафик на хора и деца - Европейски ден за борба с трафика на хора
8. НЕ на дрогата - еко поход

9. Международен ден на толерантността – Дискриминация и толерантност

10.  Приятелство – беседа и/или презентация

11.  Световен ден за възпоменание на жертвите от пътно-транспортни произшествия „Зная и спазвам правилата за безопасност за движение по пътищата“

12. „ Превенция на ранни/детски бракове и раждания“

13.  Световен ден за борба срещу СПИН

14.  Демонстрация на съживителна техника и оказване на първа долекарска помощ.

15.  Здравословно хранене. Наднормено тегло и превенция за предотвратяване.

За ангажиране свободното време на децата, повишаване спортната и физическа им активност; насърчаване творческите способности и позитивната комуникация сред децата; преосмисляне на ценностите; ангажиране вниманието, както на деца, така и на възрастни и разнообразяване на културния живот на живеещите и гостите на  Крумовград, община Крумовград ежегодно организира лятна програма.

В програмата тази година общината включва и превантивна програма  „Лято с усмивка и грижа“ на Местната комисия за борба срещу противообществените прояви на малолетните и непълнолетните.

Заниманията започнаха на 24.06.2025 година и приключиха в края на месец август.  

Целта на заниманията беше изграждане на отговорни и познаващи правата и задълженията си млади хора; целенасочено информационно формиране на безопасен и здравословен начин на живот; повишаване спортната и физическа им активност; насърчаване творческите способности и позитивната комуникация сред децата; преосмисляне на ценностите; ангажиране вниманието, както на деца в риск, с неустойчиво поведение, както и такива, които предпочитат пълноценно да организират ежедневието си през ваканцията. 

Дейностите и мероприятията, които се изпълниха по програмата „Лято с усмивка и грижа“ бяха:

24.06.2025 г. „Карам безопасно“, „Приятели с водата“, „Пожарна безопасност“, „Оказване на първа помощ“ – съвместна беседа с РУ на МВР, Пожарна безопасност, БЧК, МКБППМН и ЦПЛР-ОДК. Състезание с велосипед.

08.07.2025 г.  „Заедно е по-добре“ – забавни игри за деца и родители. 

15.07.2025 г.  „Предизвикателства за деца и родители - Джелибол (Jellyball) игри за деца и родители“.

29.07.2025 г.  „Рисувай с мен“ – рисуване на асфалт за деца и родители.

05.08.2025 г.  Лятно кино за деца.

12.08.2025 г.  „Международен ден на младежта“. Състезание по вдигане на тежести от лежанка. 

19.08.2025 г.  „Движение с Въображение“ танцова работилница и Флашмоб.

26.08.2025  г. „Спорт и здраве“ - спортни и щафетни игри.

Общо:
	21
	„Карам безопасно“, „Приятели с водата“, „Пожарна безопасност“ и „Оказване на първа помощ“. Състезание с велосипеди. 

„Заедно е по-добре“ – забавни игри за деца и родители 

Лятно кино за деца 

Запознаване със Закона за борба срещу противообществените прояви на малолетните и непълнолетните в СУ „Васил Левски“ гр. Крумовград

Запознаване със Закона за борба срещу противообществените прояви на малолетните и непълнолетните в ОУ „Н. Вапцаров“ с. Горна Кула 

Европейски ден „Без загинали на пътя“: „Патрул за един „час“

Детски конкурс за рисунка и стихотворение на тема: “Детство мое, красиво и вълшебно“.

Превантивно – информационна кампания „Толерантност“ в ОУ „Хр. Ботев“ с. Гулийка  - прогимназиален етап

Презентация „Безопасен интернет“ в ОУ „Хр. Ботев“ с. Гулийка  - прогимназиален етап

Презентация на тема „Цветовете на приятелството“ в ОУ „Хр. Ботев“ с. Гулийка – начален етап

Презентация на тема „Безопасно движение по пътищата на моето родно място“

Презентация на тема „Цветовете на приятелството“ в ОУ „Хр. Ботев“ с. Гулийка – подготвителна група

„Добротата и приятелството“ в ДГ „Митко Палаузов“ гр. Крумовград – презентация и рисуване 

Беседа на тема „Приятелство“ в ОУ „Н. Вапцаров“ с. Горна Кула 

Беседа на тема „Приятелство“ в ОУ „Н. Вапцаров“ с. Подрумче 

Беседа „Приказка за цветовете и приятелството“ в ДГ „Мир“ с. Пелин 
Безопасност на движението по пътищата – беседа в ДГ „М. Палаузов“ и ДГ „Юр. Гагарин“ гр. Крумовград и преминаване по пешеходни пътеки

Безопасност на движението по пътищата – занимателни игри  ДГ „Щастливо детство“ с. Подрумче

Зная и спазвам правилата за безопасност за движение по пътищата с ученици от СУ „В. Левски“ Крумовград и Детско полицейско управление“ 

Презентация „Цветовете на приятелството“ в ДГ „Мир“ с. Пелин

	Асоциално поведение

	Насилие между деца

Общо:
	7
	„Рисувай с мен“ – рисуване на асфалт за деца и родители

„НЕ на насилието над деца“ – беседа и/или презентация в ДГ „Щастливо детство“ с. Подрумче 

„НЕ на насилието над деца“ – беседа и/или презентация в ДГ „Митко Палаузов“ гр. Крумовград.

Превенция на агресията. Техники за преодоляване на гнева и агресията в ОУ „Хр. Ботев“ с. Гулийка.

Превенция на агресията. Техники за преодоляване на гнева и агресията в ОУ „Н. Вапцаров“ с. Подрумче.

Превенция на агресията. Техники за преодоляване на гнева и агресията в ОУ „Ив. Вазов“ с. Поточница.

Видове насилие и начини за преодоляване на агресията в ОУ „Васил Левски“ с. Луличка 

	Наркотични вещества, алкохол, тютюнопушене

Общо:
	3
	Вредните последици за човешкото здраве и живот от употребата на наркотични и упойващи вещества и техните аналози и така наречените Вейпове“ в ОУ „Н. Вапцаров“ с. Подрумче

„Превенция на зависимости от алкохол и тютюневи изделия. Не на дрогата. Истината за Вейповете“ в ОУ „Хр. Ботев“ с. Гулийка.

„Не на дрогата“ – организиран еко поход

	Сексуална експлоатация и трафик на хора

Общо:                                
	2
	Превантивно – информационна кампания „Трафик на хора“ в ОУ „Н. Вапцаров“ с. Подрумче 

„Ранни бракове“ – лекция в ПГ по транспорт „Хр. Смирненски“ гр. Крумовград

	Престъпления и противо-

обществени прояви, свързани с жп-транспорт
	0
	0
	0
	0
	0

	Здравни

Общо: 
	5
	„Международен ден на младежта“. Състезание по вдигане на тежести от лежанка. 

15 октомври - Световен ден на чистите ръце в ДГ „Ран Босилек“ с. Каменка, ДГ „Мир“ с. Пелин, ДГ „Щастливо детство“ с. Подрумче и Подготвителна група в с. Гулийка 

Оказване на първа долекарска помощ – демонстрация в ОУ „Св. Св. Кирил и Методий“ с. Странджево 

Здравословно хранене. Наднормено тегло „Грижи се за себе си – тялото ти ще се отблагодари“ – забавни игри в ДГ „М. Палаузов“ гр. Крумовград

Здравословно хранене. Наднормено тегло и превенция за предотвратяване – презентация и беседа в ОУ „Н. Вапцаров“ с. Горна Кула 

	Културни
	1
	Отбелязване на национални, общински празници и дни  с празнични концертни програми, конкурси и събития по Културен календар на община Крумовград
	
	
	

	Спортни          

Общо:              
	3


	„Предизвикателства за деца и родители – Джелибол игри за деца и родители“

„Движение с въображение“ танцова работилница и Флашмоб.

„Спорт и здраве“ спортни и щафетни игри. 

През отчетната година са постъпили общо 21 преписки за образуване на възпитателни дела. Заведени в описната книга на МКБППМН са 21 преписки. 


Образувани са 20 възпитателни дела. 

· Извършители на противообществени прояви с образувани и разгледани възпитателни дела за отчетната година са общо  26 извършители:

7 – малолетни /момичета – 0 и момчета – 7/

11 – непълнолетни /момичета – 3 и момчета – 8/
Двама малолетни са с по 4 повторни нарушения, за който са разгледани 8 възпитателни дела. По едно възпитателно дело е разгледано за пет малолетни лица. Едно непълнолетно лице е с 3 възпитателни дела, останалите 10 дела са за 10 непълнолетни лица.

· Регистрирани противообществени прояви: 

· 
Престъпления извършени от малолетни и непълнолетни, освободени от наказателна  отговорност по чл. 61 от Наказателния кодекс:

· Унищожаване и повреждане на чужда вещ – 4 бр.
· Кражба на телефон, дрехи, колело, хранителни продукти и др. - Противозаконно отнемане на чужда вещ –  17 бр.
· Хулиганство – 2 бр.
· Психически тормоз над други деца – 1 бр.
· Управление на МПС от неправоспособен водач – 1 бр.
· Криминално деяние по чл. 194 от НК – 1 бр.

· Административни нарушения – няма постъпили сигнали.

· Наложени възпитателни мерки: общо 29 възпитателни мерки по чл. 13, ал. 1 от ЗБППМН: 

т. 1 „Предупреждение” – 13

т. 3 „Задължаване да участва в консултации, обучения и програми за преодоляване на отклоненията в поведението” – 7

т. 5 „Поставяне под възпитателен надзор на обществен възпитател“ – 6

т. 4 „Поставяне под надзор на родителите или на лицата, полагащи засилени грижи“ – 1

т. 12 „Предупреждение за настаняване във възпитателно училище – интернат“ – 1

т. 13 „Настаняване във възпитателно училище – интернат“ – 1 бр.

Образувани възпитателни дела по отношение на деца, настанени в ЦНСТ – Крумовград – 11 малолетни и непълнолетни.

Съотношението на броя възпитателни дела на деца от институцията с оглед общия брой възпитателни дела разгледани от местната комисия:

	Отчетна година


	Общ брой на  разгледани възпитателни дела
	Брой възпитателни дела образувани за извършени противообществени прояви от деца, настанени в социална услуга  от резидентен тип - ЦНСТ

	20

По данни от регистъра на Детска педагогическа стая при Районно управление Крумовград е представена информация за деца на заведени на отчет ДПС при РУ-Крумовград към м. декември: 

През ДПС през годината са преминали 49 броя малолетни лица, живеещи на територията на общината;

Малолетни/Непълнолетни, водени на отчет в ДПС през годината – 9 непълнолетни, от които 8 проявени и 1 утвърден;

Снети от отчет в ДПС са 9 непълнолетни лица, от които поради поправяне – 6,  навършване на пълнолетие - 3;

В РУ Крумовград са регистрирани общо 19 броя престъпни деяния и противообществени прояви, извършени от 23 малолетни и непълнолетни лица.

Спешна мярка полицейска закрила, съгласно чл. 3, т. 3  от Наредбата за  условията и реда за предоставяне на полицейска закрила не е предприета през изминалата година.
За 2025 година са регистрирани 3 броя сигнали за издирване на малолетни и непълнолетни лица и са регистрирани 92 броя сигнали за издирване на малолетни и непълнолетни лица от ЦНСТДБУ Крумовград, от които 50 % само за две лица. 

През 2025 година по НП „Работа на полицията в училищата“ са проведени общо 27 броя лекции, беседи, мероприятия и открити уроци в училищата свързани с безопасността, опазване живота и сигурността на децата по темите за превенция на тормоза и насилието, агресия, вулгаризъм, хулиганство, трафик на хора и превенция от употребата на наркотични и упойващи вещества и техните аналози. 

По НП „Детско полицейско управление“ са проведени 22 броя лекции, беседи, мероприятия и открити уроци, като на едно от мероприятията ДПУ – Крумовград се класира на 3 място на национално ниво. 

По програма за превенция срещу противообществените прояви на МКБППМН към Община Крумовград инспектор „Детска педагогическа стая“ проведе 3 броя лекции с ученици на тема: „Превенция на зависимости от алкохол и тютюневи изделия. Не на дрогата. Истината за така наречените Вейпове“.

Направени са вечерни проверки в града и населените места на община Крумовград от инспектор ДПС. Извършените проверки са свързани със спазването на Наредба № 1 на община Крумовград. Проверките визират забраната за посещение след определения вечерен час на малолетни лица и съответно на непълнолетни лица в нощни заведения, ресторанти, и др., където се сервира алкохол, освен в присъствието на родители, настойници, попечители или лица, които ги заместват. На собствениците се обръща специално внимание за спазването на нормативната уредба. 

Проверки в питейни и увеселителни заведения с цел предприемане на мерки за ограничаването на присъствието на малолетни и непълнолетни в нощни заведения след определения вечерен час са осъществени от ОД на МВР Районно управление – Крумовград. Извършени са проверки 4 специализирани проверки от Районно управление – Крумовград по време на  празници, събори и др.. Не са констатирани нарушения. 

Координационен механизъм за деца жертва или в риск от насилие или при кризисна интервенция заседаваше 6 пъти след постъпили сигнали за деца жертва или в риск от насилие.


Всеки месец сформирания екип за социална работа с просещи деца, извършваше по две проверки. Те се осъществяваха съвместно с Д ”СП”, органите на РПУ и МКБППМН като се проверяваше наличието на просещи деца на територията на Община Крумовград. В РПУ Крумовград са постъпвали сигнали за лица, извършващи просия но тук става въпрос за пълнолетни граждани – над 18 годишна възраст, които не са обект на социална работа по реда на ЗЗД. Повечето от тях са жители на други общини, които идват с точно определена цел, по време на пазарни дни в Общинския център.

IV. Насърчаване развитието и участието на децата в обществения живот. 


На територията на община Крумовград функционира Център за подкрепа на личностното развитие - Общински детски комплекс, който предлага извънкласни мероприятия и дейности за децата. Дейностите в него са разделени в три направления :

· научно-познавателни и приложно – технически изкуства 

· спортно – туристически мероприятия 

· художествено – творчески дейности 

През 2025 година  в ЦПЛР-ОДК са сформирани 17 групи. Учениците с желание се включват в организираните мероприятия, насърчават се творческите им заложби и се активира свободното им време по рационален и полезен за тях начин. 


Много от децата, посещаващи ЦПЛР-ОДК участват в организирани областни и републикански турнири, състезания и конкурси. 
V. Подобряване здравето на децата. 

Осигурява се чрез гарантиране на достъп на децата и учениците до медицинско обслужване и програми за здравно образование и за здравословен начин на живот, в съответствие с държавния образователен стандарт за гражданското, здравното, екологичното и интеркултурното образование. 

Здравето на децата и учениците се наблюдава от 16 медицински специалисти, работещи в здравните кабинети в детските градини, училища и обслужващи звена. За децата в двете яслени групи към Детска градина „Митко Палаузов“ гр. Крумовград се грижат 4 медицински сестри. 
Към ДГ „Митко Палаузов“ гр. Крумовград е създадена детска кухня, която предлага храна на деца до 3 годишна възраст. В детските градини и училища се предлага хранене, което отговаря на нормативните изисквания за здравословно хранене. 
От 01.04.2025 година община Крумовград предоставя безплатен обяд на  деца от 10-месечна до 3-годишна възраст по проект „Детска кухня“. Услугата се предоставя след подписано партньорско споразумение с Агенция социално подпомагане по проект BG05SFPR003-1.006 “Детска кухня”, финансиран по Програма за храни и основно материално подпомагане 2021 – 2027 г., съфинансирана от Европейския социален фонд плюс. 
Лицата за подпомагане с ваучери за детска кухня се определят от Дирекция Социално подпомагане, като се включват деца, в т.ч. и деца с увреждания на: семейства без доходи или с ниски доходи; самотни родители (осиновители) с ниски доходи; приемни семейства и семейства на роднини или близки, при които има настанени деца. Помощта се предоставя на лицата въз основа на оценка на дохода, нивото на материално лишение и необходимостта от този вид подкрепа.

Децата и учениците от учебните заведения участват във всички мероприятия по Спортния календар на община Крумовград, в организирани местни конкурси, състезания и походи. Спортни занимания по случай пролетната и лятната ваканция се организират и провеждат от ЦПЛР-ОДК, с цел оползотворяване свободното време на децата и учениците и насърчаването им за спортуване и физическа активност. ЦПЛР-ОДК организира детски спортни празници като включва състезания от различни спортни дисциплини. Организират се и екопоходи в Крумовград и околностите на града.  

  Забележка: Отчетът е изготвен и приет от членовете на Комисията за детето, с Решение № 1 по Протокол от проведено заседание на 24.04.2026 година.         


Председател на Комисията за детето: ………………
                                                                                                    (Неждие Акиф) 

